เดือนเมษาเป็นประจำเดือนวันที่18เมษาถึง22เมษา แล้วมีเพศสัมพันธ์กับเเฟนวันที่6พฤษภาไม่เสร็จ ไม่ป้องกัน แล้วคือตอนนี้วันที่19พฤษภา ประจำเดือนยังไม่มา แต่เป็นตกขาว ท้องไหมคะ
สวัสดีค่ะ การมีเพศสัมพันธ์ในวันที่ 6 พ.ค. หากฝ่ายชายยังไม่ถึงจุดสุดยอด และยังไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะหากประจำเดือนในรอบก่อนมาวันที่ 18 เม.ย. และในวันนี้ วันที่ 19 พ.ค. ประจำเดือนยังไม่มา อาจเนื่องจากยังไม่ถึงกำหนดที่ประจำเดือนจะมาก็ได้ แนะนำควรรอต่ออีกซักระยะ ประจำเดือนก็น่าจะมาในไม่กี่วันนี้ค่ะ แต่หากประจำเดือนยังไม่มา ก็อาจเกิดจากสาเหตุต่างๆ ที่ทำให้ประจำเดือนมาช้าได้ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นสำหรับอาการตกขาว หากเป็นตกขาวที่ปกติดี ก็อาจเป็นอาการก่อนการมีประจำเดือนมาก็ได้ค่ะ แต่หากตกขาวมีลักษณะผิดปกติ เช่น สีเขียวเหลืองคล้านหนอง มีกลิ่นเหม็น มีแสบหรือคันช่องคลอด ก็ควรไปพบแพทย์เพื่อตรวจค่ะ